Søndag blev Nordjyllands Beredskab i Frederikshavn kaldt ud til en alvorlig ulykke i Strandby. En 67-årig kvindelig cyklist kom alvorligt til skade, da hun var faldet ned mellem perron og tog, oplyser Nordjyllands Politi. - Hun kom gående på perronen med sin cykel, hvor hun af ukendte årsager bliver trukket med og ned, da toget kører forbi med ganske lav hastighed, siger Karsten Højrup, vagtchef ved Nordjyllands Politi. Hun blev straks kørt med ambulance til Aalborg Universitetshospital. - Hun er kommet alvorligt til skade, men det er umiddelbart ikke livstruende.
Søndag kom en kvindelig cyklist alvorligt til skade i Strandby.